Anotācija (ex-ante) 25-TA-1516
Izdrukāts 29.07.2026. 23.57 - 2.0 Redakcija
Anotācija (ex-ante) 25-TA-1516
Izdrukāts 29.07.2026. 23.57 - 2.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Vidzemnieku grāvja tilts" Vilpulkas pagastā, Valmieras novadā, nodošanu Valmieras novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Publiskas personas mantas atsavināšanas likuma 42. panta otrā daļa un 43. pants,
Ministru kabineta 2020. gada 30. jūnija rīkojuma Nr. 360 "Par Rūjienas novada pašvaldības nekustamā īpašuma "Rūjas purva trase" pārņemšanu valsts īpašumā" (turpmāk – Ministru kabineta rīkojums Nr. 360) 2.2. apakšpunkts,
Valmieras novada pašvaldības 2025. gada 29. maija lēmums Nr. 316 (protokols Nr. 8, 33. §) "Par nekustamā īpašuma "Vidzemnieku grāvja tilts", Vilpulkas pagastā, Valmieras novadā, kadastra Nr. 9694 005 0198 pārņemšanu bez atlīdzības pašvaldības īpašumā"
1.2. Mērķis
Mērķa apraksts
Ministru kabineta rīkojuma projekts paredz Zemkopības ministrijas valdījumā esošo nekustamo īpašumu "Vidzemnieku grāvja tilts" (kadastra Nr. 9694 005 0198), kas izveidots, atdalot daļu no nekustamā īpašuma "Rūjas purva trase" (kadastra Nr. 9694 005 0176), un nav nepieciešams valsts meža apsaimniekošanas un aizsardzības funkcijas īstenošanai, nodot bez atlīdzības Valmieras novada pašvaldībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz Ministru kabineta rīkojumu Nr. 360, Rūjienas novada pašvaldība nodeva nekustamo īpašumu "Rūjas purva trase" (kadastra Nr. 9694 005 0176) – zemes vienību (zemes vienības kadastra apzīmējums 9694 005 0175) 6,57 ha platībā – Vilpulkas pagastā, Rūjienas novadā (turpmāk – nekustamais īpašums "Rūjas purva trase") – valsts īpašumā Zemkopības ministrijas valdījumā.

Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošana un aizsardzība ir akciju sabiedrības "Latvijas valsts meži" (turpmāk – AS "Latvijas valsts meži") pārziņā. Arī nekustamā īpašuma "Rūjas purva trase" pārvaldīšanas un apsaimniekošanas darbības pašlaik īsteno AS "Latvijas valsts meži".

Apsaimniekojot nekustamo īpašumu "Rūjas purva trase", AS "Latvijas valsts meži" konstatēja, ka īpašumā esošais tilts, kas Nekustamā īpašuma valsts kadastra informācijas sistēmā (turpmāk – NĪVKIS) nav reģistrēts kā inženierbūve, primāri funkcionē kā infrastruktūras objekts, ko izmanto pašvaldības iedzīvotāji. Tilta tehniskais stāvoklis un nestspēja nav piemērota, lai pa to varētu pārvietoties mežsaimnieciskajos darbos iesaistītais transports, un tilts nav nepieciešams valsts meža apsaimniekošanas un aizsardzības funkcijas nodrošināšanai, tāpēc līdzekļi tā atjaunošanai un uzturēšanai netiek plānoti, jo radītu AS "Latvijas valsts meži" finanšu resursu nelietderīgu izlietošanu.
Problēmas un risinājumi
Problēmas apraksts
Ministru kabineta rīkojuma Nr. 360 2. punkts noteic, ka Zemkopības ministrijai nekustamais īpašums "Rūjas purva trase" izmantojams valsts meža apsaimniekošanas un aizsardzības funkcijas īstenošanai un bez atlīdzības nododams Rūjienas novada pašvaldībai (pēc administratīvi teritoriālās reformas – Valmieras novada pašvaldībai), ja tas vairs netiek izmantots minētās funkcijas īstenošanai.

Tā kā nekustamā īpašuma "Rūjas purva trase" sastāvā esošais tilts nav nepieciešams valsts meža apsaimniekošanas un aizsardzības funkcijas īstenošanai, AS "Latvijas valsts meži" ar 2024. gada 18. janvāra iesniegumu
Nr. 9-1_001y_260_24_50 lūdza Valmieras novada pašvaldību atļaut sadalīt zemes vienību ar kadastra apzīmējumu 9694 005 0175 (kopplatība 6,57 ha), nodalot zemes gabalu aptuveni 780 m2 platībā (vairāk vai mazāk, cik izrādīsies pēc kadastrālās uzmērīšanas), un izsniegt nosacījumus zemes ierīcības projekta izstrādei.

Valmieras novada pašvaldības Zemes ierīcības komisija pieņēma lēmumu Nr. 58 "Par zemes ierīcības projekta izstrādāšanu nekustamā īpašuma "Rūjas purva trase", Vilpulkas pagastā, Valmieras novadā, zemes vienībai ar kadastra apzīmējumu 9694 005 0175" (prot. Nr. 2, 21.§) un piekrita zemes ierīcības projekta izstrādei nekustamā īpašuma "Rūjas purva trase" zemes vienībai ar kadastra apzīmējumu 9694 005 0175 Vilpulkas pagastā, Valmieras novadā, nosakot, ka projektētā zemes vienība (aptuveni 6,492 ha platībā) saglabājama nekustamā īpašuma "Rūjas purva trase" sastāvā un projektētā zemes vienība (aptuveni 0,078 ha platībā) iekļaujama jauna nekustamā īpašuma ar nosaukumu "Vidzemnieku grāvja tilts" sastāvā.

Atbilstoši 2024. gada 21. oktobra ierakstam Vilpulkas pagasta zemesgrāmatas nodalījumā Nr. 100000918205 zemes vienība ar kadastra apzīmējumu 9694 005 0197 (turpmāk – Zemes vienība) 0,0782 ha platībā ir nodalīta no nekustamā īpašuma "Rūjas purva trase" un reģistrēta nekustamā īpašuma "Vidzemnieku grāvja tilts" (kadastra Nr. 9694 005 0198) sastāvā (turpmāk – nekustamais īpašums "Vidzemnieku grāvja tilts").

Atbilstoši NĪVKIS teksta datiem Zemes vienības platības sadalījums pa lietošanas veidiem: 
a) ūdens objektu zeme (tostarp zeme zem ūdeņiem) 0,0454 ha platībā;
b) zeme zem ceļiem 0,0328 ha platībā.
Zemes vienības lietošanas mērķis – "Zeme dzelzceļa infrastruktūras zemes nodalījuma joslā un ceļu zemes nodalījuma joslā" (1101).
Zemes vienības fiskāla kadastrālā vērtība ir 30 eiro.

Zemes vienībai noteikti šādi apgrūtinājumi:
1) visā platībā applūstošā (10 % applūduma varbūtība) teritorija;
2) ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,0397 ha platībā;
3) vides un dabas resursu aizsardzības aizsargjoslas teritorija ap purvu ar platību, lielāku par 100 hektāriem, 0,0782 ha platībā;
4) biosfēras rezervāta ainavu aizsardzības zonas teritorija 0,02 ha platībā;
5) biosfēras rezervāta neitrālās zonas teritorija 0,0582 ha platībā.

Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Valmieras novada pašvaldībai kā nekustamā īpašuma "Vidzemnieku grāvja tilts" īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.

Zemes vienībā nav reģistrētas būves, un tā ir uzmērīta LKS-92TM.

Zemes vienība ietilpst AS "Latvijas valsts meži" medību tiesību nomas platībās, kas iznomātas biedrībai "MEDNIEKU UN MAKŠĶERNIEKU KLUBS "RŪJA"" līdz 2044. 1. janvārim. AS "Latvijas valsts meži" medību tiesību saistības paliks spēkā līdz Ministru kabineta rīkojuma pieņemšanai un nodošanas un pieņemšanas akta parakstīšanai par platības izslēgšanu no AS "Latvijas valsts meži" apsaimniekoto platību skaita.
Risinājuma apraksts
Valmieras novada pašvaldība ar 2025. gada 29. maija lēmumu Nr. 316 (protokols Nr. 8, 33.§) "Par nekustamā īpašuma "Vidzemnieku grāvja tilts", Vilpulkas pagastā, Valmieras novadā, kadastra Nr. 9694 005 0198 pārņemšanu bez atlīdzības pašvaldības īpašumā" nolēma bez atlīdzības pārņemt no Zemkopības ministrijas nekustamo īpašumu "Vidzemnieku grāvja tilts" Valmieras novada pašvaldības īpašumā.

Tā kā no nekustamā īpašuma "Rūjas purva trase" nodalītā daļa – nekustamais īpašums "Vidzemnieku grāvja tilts" – nav nepieciešams Ministru kabineta rīkojuma Nr. 360 2.1. apakšpunktā norādītās funkcijas – valsts meža apsaimniekošanas un aizsardzības – īstenošanai un Valmieras novada pašvaldība ir piekritusi to pārņemt savā īpašumā, ar Ministru kabineta rīkojuma projektu Zemkopības ministrija nodod Valmieras novada pašvaldībai bez atlīdzības nekustamo īpašumu "Vidzemnieku grāvja tilts".

Vienlaikus ar īpašuma tiesību nostiprināšanu zemesgrāmatā tiks dzēstas Vidzemes rajona tiesas Vilpulkas pagasta zemesgrāmatas nodalījuma Nr. 100000918205 II daļas 2. iedaļas atzīmes Nr. 1.1. un 1.2. par tiesību aprobežojumiem nekustamajam īpašumam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Valmieras novada pašvaldības iedzīvotāji
Juridiskās personas
Jā
Ietekmes apraksts
Valmieras novada pašvaldības iedzīvotāji
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. AS "Latvijas valsts meži" segs izdevumus, kas saistīti ar nekustamā īpašuma "Vidzemnieku grāvja tilts" pārreģistrāciju uz Valmieras novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, projekta izstrādē netiek piemērota sabiedrības līdzdalības kārtība.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
Valmieras novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

